Viborger Samler, 1840-06-16
Kjøbenhavn. Hs. Majestæt Kongen har ved allerhøieste Rescript af 11te d. M. allernaadigst befalet Forandring i Ordens dragten for Storkorsridderne af Dannebrogen, efter en dertil meddeelt Tegning; hvilken fra den 14de dennes vil findes i Ordens-Capitulets Secretariat til behagelig Afbetiening for Medlemmerne af bemeldte Ordensklasse. Uddrag af Ceremoniellet til Kronningsfesten den 28de Juni, For at bivaane Deres Majestæters Kronnings- og Salvings Act, og for i den Anledning at ledsage Deres Majestæter, i Processionen til og fra Kirken, tilsiges, bemeldte Dag inden Klokken 11 3/4, at være tilstede: Cavaliererne af de 3de første Classer i Rangen, med deres ved Hoffet præsenterede Fruer, Kammerjunkerne med Fruer, Hans Majestæt Kongens Adjutanter, Hofjunkerne og Generalstabens Officierer; endvidere de til 2den og 3die Classe hørende, ugifte Damer, saasom Stiftsdamerne til Valle, Priorinderne til Wemmetofte, Støvringgaard, Odense- og Roeskilder adelige Klostre, samt Vemmetofte adelige Frøkener; Alle, forsaavidt Rummet tillader. Endvidere indbydes til i Kirken at overvære denne festlige Handling de udenlandske Ministre, og Charges d'Affaires, med deres Fruer og Døttre, Legationssecretairerne, de i Kjøbenhavn sig opholdende General consuler og Consuler, samt andre Fremmede af Distinction. Ridderne af Elefanten og Storkorsridderne møde i Ordensdragt; Paaklædningen bliver iøvrigt en galla. Damerne klæde sig i Robe eller mantenu de Cour. J Forbindelse med den virkelige Ceremonimester, Kammerherre Joachim Gottsche v. Lewetzau, ere fire Kammerherrer endvidere bestemte til som Vice Ceremonimestere at rangere de Jndbudne, samt ordne Toget til og fra Kirken. Disse føre Alle Ceremonimesterstav med kongelig Krone. – Efterat Rigets Regalier, nogle Dage forinden, under Escorte af en Corporal og i Mand af den Kongelige Livgarde tilhest, ere bragte til Frederiksborg-Slot og deres Majestæter, Fredagen den 26de Juni, dernæst have behaget at begive Sig fra Sommerresidentsen Sorgenfri til bemeldte Slot, communicere Allerhøistsamme Løverdagen den 27de sammesteds i Gemakkerne. Communionen forrettes af Deres Majestæters Confessionarius, Hs. Høiærværdighed Biskop Dr. Mynster. Samme Dag festligholdes Ordensdagen for Elefant= og Dannebrog en Ordenen, hvorved de Kongelige Ordeners Capitul møder, og hvorved det maatte behage Hans Majestæt at uddeele Naadesbeviisninger. Paa selve Kronningsdagen besættes alle de Steder og Poster i og omkring Slottet, hvor det til Ordens Overholdelse findes nødvendigt, betids med militair Vagt. Henimod den Tid, at der første Gang ringes med Kirkens Klokker, som er om Formiddagen Kl. 10, opmarschere begge de Kongelige Livgarder i den indre Slotsgaard, for der medens den høie Salvingsact foregaaer, at paradere en haie paa begge Sider af den med rødt Klæde betrukne Forhøining. Hans Majestæt Kongens Livjægercorps afgiver i Forbindelse med et Detaschement Husarer de fornødne Piqueter og Poster for hele det ydre Terrain mod Byen og Fredensborgveien. Af Ordensdrabantcorpset placeres 20 Drabanter i Kirken, saaledes at de 12 staae paa Kirkegulvet, 6 paa hver Side af Thronvæggene og 8 bag Alteret. Corpsets Overfører stiller sig paa venstre Side, nærmest Foden af Thronen, med Front imod Altaret. Disse marschere ind i Kirken, naar der ringes 3die Gang. De øvrige 12 Ordensdrabanter, med Corpsets 2de Underførere, forblive for det Første i Slotsgaarden, hvor de, imod den Tid, at Processionen begynder, stille sig paa begge Sider af Deres Majestæters Baldaquiner, en Underfører og 6 Drabanter, ved hver Baldaquin, for siden efter Bestemmelsen at gaae uden om Samme, naar Deres Majestæter i Processionen begive Sig fra Slottet til Kirken og igjen tilbage, samt for derhos i Kirken at paradere i Choret paa begge Sider af Altaret. Baldaquinerne holdes i Slotsgaarden af de dertil bestemte Officianter, begge ved Siden af hinanden. Der . ringes med Kirkens Klokker 1ste Gang Kl. 10, 2den Gang Kl. 101 og tredie Gang Kl. 11 3/4. Kirkens Døre aabnes ikke, førend at der er ringet 2den Gang. Først da indlades alle de, der som Tilskuere ere forundte Billetter til Kirken, til Altanen over Porten og til Slotsgaarden. Bemeldte Tilskuere passere Alle ind af den store Slotsport. Derimod kunne samtlige indbudne og tilsagte Herrer og Damer, hvis Billetter give Adgang til det Jndre af Slottet, komme ind fra Møntporten af den ovenbeskrevne Vei fra den Tid, at der ringes første Gang: Kl. 10 Formiddag, og indtil Kl. 11 3/4. Efter den Tid lukkes saavel Kirken som Entreen i Møntporten. Den Første aabnes ikke igjen, førend naar Processionen begynder, og Jngen indlades efter Kl. 11 3/4 i Slottet, førend at den høie Kronnings- og Salvings=Aet i Kirken er aldeles tilende. –